Vyhodnotenie medzirezortného pripomienkového konania

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 193/2009 Z. z. o technickej spôsobilosti a prevádzkovej spôsobilosti plavidiel v znení neskorších predpisov 

Spôsob pripomienkového konania	 	
Počet vznesených pripomienok, z toho zásadných	17  / 0 	
Počet vyhodnotených pripomienok	17 	
		
Počet akceptovaných pripomienok, z toho zásadných	14  / 0 	
Počet čiastočne akceptovaných pripomienok, z toho zásadných	2  / 0 	
Počet neakceptovaných pripomienok, z toho zásadných	1  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	3 (3o,0z) 	 	 	 	
2 .	Ministerstvo vnútra Slovenskej republiky 	2 (2o,0z) 	 	x 	 	
3 .	Ministerstvo financií Slovenskej republiky 	2 (2o,0z) 	 	 	 	
4 .	Ministerstvo kultúry Slovenskej republiky 	1 (1o,0z) 	 	 	 	
5 .	Ministerstvo hospodárstva Slovenskej republiky 	 	 	x 	 	
6 .	Ministerstvo dopravy, výstavby a regionálneho rozvoja Slovenskej republiky 	 	 	 	x 	
7 .	Ministerstvo pôdohospodárstva a rozvoja vidieka Slovenskej republiky 	1 (1o,0z) 	 	 	 	
8 .	Ministerstvo obrany Slovenskej republiky 	2 (2o,0z) 	 	 	 	
9 .	Ministerstvo zahraničných vecí a európskych záležitostí Slovenskej republiky 	 	 	x 	 	
10 .	Ministerstvo práce, sociálnych vecí a rodiny Slovenskej republiky 	 	 	x 	 	
11 .	Ministerstvo životného prostredia Slovenskej republiky  	 	 	x 	 	
12 .	Ministerstvo školstva, vedy, výskumu a športu Slovenskej republiky 	3 (3o,0z) 	 	 	 	
13 .	Ministerstvo zdravotníctva Slovenskej republiky 	 	 	x 	 	
14 .	Úrad vlády Slovenskej republiky 	 	 	 	x 	
15 .	Protimonopolný úrad Slovenskej republiky 	 	 	x 	 	
16 .	Štatistický úrad Slovenskej republiky 	 	 	x 	 	
17 .	Úrad geodézie, kartografie a katastra Slovenskej republiky 	 	 	x 	 	
18 .	Úrad jadrového dozoru Slovenskej republiky 	 	 	x 	 	
19 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
20 .	Úrad pre verejné obstarávanie 	 	 	x 	 	
21 .	Úrad priemyselného vlastníctva Slovenskej republiky 	 	 	x 	 	
22 .	Správa štátnych hmotných rezerv Slovenskej republiky 	 	 	x 	 	
23 .	Národný bezpečnostný úrad 	 	 	 	x 	
24 .	Národná banka Slovenska 	 	 	x 	 	
25 .	Odbor aproximácie práva sekcie vládnej legislatívy Úradu vlády SR 	2 (2o,0z) 	 	 	 	
26 .	Najvyšší kontrolný úrad Slovenskej republiky 	 	 	x 	 	
27 .	Najvyšší súd Slovenskej republiky 	 	 	x 	 	
28 .	Generálna prokuratúra Slovenskej republiky 	1 (1o,0z) 	 	 	 	
29 .	Konfederácia odborových zväzov Slovenskej republiky 	 	 	x 	 	
30 .	Asociácia zamestnávateľských zväzov a združení Slovenskej republiky 	 	 	x 	 	
31 .	Odbor zmeny klímy 	 	 	 	x 	
	SPOLU	17 (17o,0z) 	0 (0o,0z) 	19 	4 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MS SR 	K vlastnému materiálu 
V novelizačnom bode 1. žiadame za slovné spojenie "v dodatku IV prílohy II smernice" doplniť čiarku. Odôvodnenie: Ide o štylistickú pripomienku. 	O 	A 	 	
MS SR 	K vlastnému materiálu 
V novelizačnom bode 1. navrhujeme slovné spojenie "všetky zmeny" nahradiť slovným spojením "zmeny zapisovaných údajov". Odôvodnenie: Slovné spojenie "všetky zmeny" je obsahovo nepresné, keďže je vopred daná množina údajov zapisovaných do elektronického registra trupov a zmeny môžu nastať len v zapisovaných údajoch. 	O 	A 	 	
MS SR 	K vlastnému materiálu 
V novelizačnom bode 1. žiadame prehodnotiť a zjednotiť označenie pre "Európsku databázu trupov plavidiel" ako elektronický register trupov plavidiel. Odôvodnenie: Vlastný materiál v novelizačnom bode 1. operuje s pojmom "elektronický register trupov plavidiel", naopak predkladacia správa hovorí o "centrálnom elektronickom registri trupov lodí". 	O 	A 	Zjednotené. 	
MV SR 	K čl. I úvodnej vete 
V čl. I úvodnej vete je potrebné slová „395/2014“ nahradiť slovami „395/2013“. 
 	O 	A 	 	
MV SR 	K názvu 
Slová „Nariadenie vlády“ je potrebné nahradiť slovami „NARIADENIE VLÁDY“. 	O 	A 	 	
MF SR 	Všeobecne 
Beriem na vedomie, že návrh nemá vplyv na rozpočet verejnej správy. 	O 	A 	 	
MF SR 	K čl. I 
V čl. I úvodnej vete odporúčam slová „č. 395/2014“ nahradiť slovami „č. 395/2013 Z. z.“ v bode 2 § 16 ods. 8 poslednej vete slovo „pokiaľ“ nahradiť slovom „ak“ a názov úradu uvádzať malým písmenom, ak nie je na začiatku vety. Pritom upozorňujem, že v § 10c predmetného nariadenia vlády sa už používa pojem „štátny dopravný úrad“. 	O 	ČA 	Prvé dve pripomienky akceptované. 
Tretia pripomienka neakceptovaná vzhľadom na zákon č. 402/2013 Z. z. o Úrade pre reguláciu elektronických komunikácií a poštových služieb a Dopravnom úrade a o zmene a doplnení niektorých zákonov. 
Štvrtá pripomienka (upozornenie) sa týka "štátneho dopravného úradu", čo je úrad podľa § 99 písm. o) zákona č. 725/2004 Z.z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení zákona č. 307/2009 Z.z. pričom Dopravný úrad je úrad podľa zákona č. 402/2013 Z. z. o Úrade pre reguláciu elektronických komunikácií a poštových služieb a Dopravnom úrade a o zmene a doplnení niektorých zákonov. 	
MK SR 	K čl. I k úvodnej vete 
Slová ,,č. 395/2014" odporúčame nahradiť slovami ,,č. 395/2013 Z. z.". 

Odôvodnenie: 
Legislatívno-technická pripomienka 	O 	A 	 	
MPRV SR 	Čl. I 
V čl. I v úvodnej vete odporúčame slová "395/2014" nahradiť slovami "395/2013 Z. z.". 	O 	A 	 	
MO SR 	K úvodnej vete Čl. I 
Slová „395/2014“ odporúčame nahradiť slovami: „395/2013“. 	O 	A 	 	
MO SR 	K bodu 1 
Za slovami „všetky zmeny“ odporúčame doplniť slová „zapisovaných údajov“. 	O 	A 	 	
MŠVVaŠ SR 	k úvodnej vete nariadenia 
Slová "v znení neskorších predpisov" je potrebné nahradiť slovami "v znení zákona č. 607/2004 Z. z.". 
Odôvodnenie: Nesprávne je uvádzaných viacero noviel. § 2 ods. 1 písm. j) zákona č. 19/2002 Z. z. bol novelizovaný len cez doplnenie úvodnej vety zákonom č. 607/2004 Z. z. Ostatné novely sa týkali len § 2 uvádzaného ako celok alebo len iných písmen. 	O 	A 	 	
MŠVVaŠ SR 	k bodu 1 
V prvej vete navrhujeme slovo "bezodkladne" presunúť na úvod vety za slová "Dopravný úrad". 
Odôvodnenie: Jazyková pripomienka. 
V druhej vete slová "zabezpečí spoľahlivosť" sú nenormatívne a je potrebné ich právny obsah dopracovať. 
V poslednej vete slová "zabezpečí ochranu a dôvernosť" sú nenormatívne a je potrebné ich právny obsah dopracovať napr. odkazom na osobitný zákon o ochrane osobných údajov. 	O 	A 	Upravené 	
MŠVVaŠ SR 	k bodu 2 
V druhej vete slová "sa uistí" sú nenormatívne a je potrebné doplniť, ako má Dopravný úrad tento úkon vykonať. 
Poslednú vetu odporúčame gramaticky a najmä zrozumiteľnejšie upraviť negatívnym vymedzením "Dopravný úrad písomné povolenie nevydá, ak nie sú splnené podmienky určené v odseku ...a podľa osobitného predpisu 8)" . Súčasne v samostatnom odseku stanoviť podmienky, ktorých splnenie bude Dopravný úrad vyžadovať. 	O 	ČA 	Slová "sa uistí" považujeme za normatívne a sú použité už v súčasnom znení nariadenia vlády (§ 10s). 
V § 31 zákona č. 122/2013 Z. z. o ochrane osobných údajov a o zmene a doplnení niektorých zákonov sú ustanovené podmienky a tie majú byť splnené. Ustanovenie je upravené inak. 	
OAP SVL ÚV SR 	Nad rámec návrhu: 
V nariadení vlády Slovenskej republiky, ktorým sa mení a dopĺňa nariadenie vlády Slovenskej republiky č. 193/2009 Z. z. o technickej spôsobilosti a prevádzkovej spôsobilosti plavidiel v znení neskorších predpisov žiadame nahradiť slovné spojenie „Štátnu plavebnú správu“ v príslušnom tvare slovným spojením „Dopravným úradom“ v príslušnom tvare z dôvodu zabezpečenia súladu s návrhom. 	O 	A 	 	
OAP SVL ÚV SR 	K transpozícii prílohy k smernici Komisie 2013/49/EÚ: 
Prílohou sa novelizuje príloha II k smernici 2006/87/ES, konkrétne sa nahrádza článok 2.18 ods. 6. 
Zabezpečenie transpozície tretieho pododseku odseku 6 deklaruje predkladateľ v ustanovení § 16 ods. 8 návrhu. Sme však toho názoru, že prenos osobných údajov do tretích krajín je dôkladne upravený v § 31 zákona č. 122/2013 o ochrane osobných údajov a o zmene a doplnení niektorých zákonov v znení zákona č. 84/2014 Z. z.. 
V súlade s čl. 288 Zmluvy o fungovaní EÚ je cieľom transpozície smernice dosiahnutie výsledku, pričom sa voľba foriem a metód prenecháva na národnej úrovni. 
Na základe vyššie uvedeného žiadame vypustiť ustanovenie § 16 ods. 8 návrhu a to tabuľky zhody uviesť ustanovenie § 31 zákona č. 122/2014 Z. z. v znení zákona č. 84/2014. 
 	O 	N 	Úprava tohto ustanovenia ide nad rámec § 31 zákona č. 122/2013 Z. z. o ochrane osobných údajov a o zmene a doplnení niektorých zákonov, keďže ide o prenos osobných údajov príslušným orgánom nečlenského štátu Európskej únie alebo medzinárodnou organizáciou inému príslušnému orgánu nečlenského štátu Európskej únie alebo medzinárodnej organizácii, preto považujeme za potrebné ustanovenie § 16 ods. 8 návrhu ponechať. 	
GP SR 	Nad rámec návrhu 
Nad rámec predloženého návrhu odporúčame upraviť odkaz na transpozičnú prílohu v § 18 predmetného nariadenia a názov prílohy v zmysle článku 4 Legislatívnych pravidiel vlády Slovenskej republiky. 	O 	A